जन सेवक संघ ने दी आंदोलन की चेतावनी
झारखंडराज्य जन सेवक संघ ने रविवार को महासंघ भवन में जिला अध्यक्ष सदानंद होता की अध्यक्षता में बैठक की। इसमें जन सेवक संघ के जिला कार्यकारी अध्यक्ष कालिपद पाल ने कहा कि जनसेवक संघ द्वारा कई बार संलेख समर्पित करने के बावजूद राज्य सचिवालय में बैठे पदाधिकारी उनकी मांगों को लेकर गंभीर नहीं हैं। कार्य दक्षता, योग्यता के बावजूद जनसेवक संवर्ग को विगत 16 वर्षों से पद के अनुरूप एसीपी, एमएसीपी के लाभ से वंचित रखा गया है। टाल मटोल की नीति अपनायी जा रही है। सदानंद होता ने कहा कि जनसेवकों को पद सोपान के अनुरूप एसीपी, एमएसीपी का लाभ दिया जा चुका है। लेकिन झारखंड सरकार टाल मटोल की नीति अपना रही है। जन सेवक संवर्ग प्रखंड में कार्यरत ऐसा संवर्ग है जो प्रखंड के किसी भी पदाधिकारी के नहीं रहने पर उसका प्रभार जनसेवक को दिया जाता है। जनसेवक उसे पूरा भी करते हैं। कहा- यदि सरकार संघ की मांगें पूरी नहीं करती तो आंदोलन किया जाएगा। मौके पर दिवाकर पाल, मंगल सिंह बारला, इंद्र कुंड मोदक, उमाकांत महतो आदि मौजूद थे।
झारखंड राज्य जन सेवक संघ की बैठक में शामिल सदस्य।
hin_Deva hin_Deva hin_Deva